smcproject/ml-wiki-sentences huggingface dataset:
ഉദ്ദേശം രണ്ടു മില്ലി മീറ്റർ കനമുള്ള പെട്ടെന്ന്‌ പൊട്ടിപ്പോകാത്ത ചരടാണ്‌ ഇതിനായി ഉപയോഗിക്കുന്നത്‌.
പമ്പരത്തിണ്റ്റെ ഉടൽ മുഴുവനായി ചുറ്റുവാൻ വേണ്ടതിനേക്കാളും കൂടുതലായി അഞ്ചോ പത്തോ സെണ്റ്റി മീറ്ററാണ്‌ ഇതിനാവശ്യമായ ചരടിണ്റ്റെ പരമാവധി നീളം.
ചുറ്റുന്ന രീതി
വലം കൈയ്യൻമാർ ഇടതുകൈ കൊണ്ട്‌(ഇടം കൈയ്യൻമാർ തിരിച്ചും) പമ്പരം തിരശ്ചീനമായി അതിണ്റ്റെ ആണി പുറമേയ്ക്കു വരും വിധം പിടിക്കുന്നു.
ചരടിണ്റ്റെ ഒരറ്റം പമ്പരത്തിണ്റ്റെ ഉടലിൽ നിന്നും ആണിയിലേക്കു ചേർത്ത്‌ വെച്ച്‌ ആണിയിൽ നിന്നും ക്രമമായി അടുപ്പിച്ചടുപ്പിച്ച്‌ ഉടലിലേയ്ക്ക്‌ മുറുക്കി ചുറ്റുന്നു.
ചുറ്റുന്നതിണ്റ്റെ അളവ്‌ കളിക്കാരണ്റ്റെ വൈദഗ്ദ്യമനുസരിച്ചായിക്കും.
ഒരു അതി വിദഗ്ദ്ധന്‌ ഉടലിൽ വെറും രണ്ടു പിരി ചരടു ചുറ്റിയാൽ മതിയാകും !
ഒരു നിയമമായിട്ടല്ലെങ്കിലും, ശരാശരി ഉടലിണ്റ്റെ എൺപതു ശതമാനത്തോളം ഭാഗം ചരടു ചുറ്റുന്നു എന്ന്‌ തൽക്കാലം പറയാം.
കറക്കുന്ന രീതി
പമ്പരത്തിൽ ചരട്‌ ചുറ്റിക്കഴിഞ്ഞാൽ രണ്ടു വിധത്തിൽ അതിനെ കറക്കാൻ സാധിക്കും.
ചുറ്റിയ പമ്പരത്തിനെ വലം കൈയ്യൻമാർ വലതുകൈയ്യിലേക്കു മാറ്റി (ഇടം കൈയ്യൻമാർ തിരിച്ചും) കമഴ്ത്തി, ആണി മുകളിലേക്കു വരും വിധം പിടിക്കുന്നു.
താഴെ ഇട്ട്‌ വലിക്കുന്ന രീതി
ചുറ്റിയ പമ്പരം പിടിച്ച കൈ താഴേയ്ക്കു തൂക്കിയിടുന്നു.
അതിനു ശേഷം പമ്പരത്തെ കമഴ്ത്തിയ രീതിയിൽത്തന്നെ മുന്നോട്ട്‌ ഇട്ട്‌ ഒട്ടും തന്നെ സമയം പാഴാക്കാതെ ചരടു മാത്രം പുറകോട്ടു വലിക്കുന്നു.
ഈ രീതി താരതമ്യേന എളുപ്പമുള്ളതായതു കൊണ്ട്‌ തുടക്കക്കാർ ഈ രീതിയാണ്‌ അവലംബിക്കാറുള്ളത്‌.
പക്ഷെ ഇത്തരത്തിൽ കറക്കുമ്പോൾ പമ്പരത്തിനു വേഗം കുറവായിരിക്കും.
എറിഞ്ഞു തിരിക്കുന്ന രീതി
കളിയുടെ മുഴുവൻ ആവേശവും ഈ രീതിയിലാണ്‌ ഉള്ളത്‌.
ചുറ്റിയ പമ്പരത്തെ കൈ മുകളിലൂടെ വീശി ഏറിഞ്ഞാണ്‌ തിരിക്കുന്നത്‌.
കമഴ്ത്തിപ്പിടിച്ച പമ്പരം കൈമുട്ടു മടങ്ങാതെ വീശി, നിൽക്കുന്ന സ്ഥലത്തു നിന്നും ഏതാണ്ട്‌ ചുറ്റിയ ചരടിനോളം തന്നെ ദൂരെ നിലത്തേയ്ക്ക്‌, ആയത്തോടെ എറിയുമ്പോൾ പമ്പരം ഒരു മൂളക്കത്തോടെ തിരിയുന്നു.
മട്ട
ചരടിലൂടെ പമ്പരം തിരിപ്പിക്കുന്നതിന്‌ കുറച്ചൊരു പരിശീലനം ആവശ്യമാണ്‌.
പമ്പരം തിരിച്ച രീതി ശരിയായില്ലെങ്കിൽ പമ്പരം കറങ്ങുകയില്ല.
ഇത്‌ മട്ട എന്നാണ്‌ പറയപ്പെടുന്നത്‌.
കളി
നിലത്ത്‌ ഒരു വൃത്താകാരത്തിൽ ഒരു കളം വരച്ചാണ്‌ കളി തുടങ്ങുന്നത്‌.
വൃത്തത്തിണ്റ്റെ വലിപ്പത്തിന്‌ പ്രത്യേക നിബന്ധനകളൊന്നുമില്ല.
കളത്തിനുള്ളിൽ ആദ്യം എന്തെങ്കിലും ഒരു അടയാളം വെയ്ക്കുന്നു.
കൊച്ചു കമ്പുകളോ ഇലകളോ തുടങ്ങി എന്തും ഇതിനായി വെയ്ക്കാം.
കളിക്കാർ ഈ കളത്തിനു ചുറ്റും നിന്ന്‌ കളത്തിലെ അടയാളം ലക്ഷ്യമാക്കി പമ്പരം എറിഞ്ഞു തിരിച്ചു തുടങ്ങുന്നു.
പമ്പരത്തിണ്റ്റെ ഏറിലും കറക്കത്തിലും പെട്ട്‌ അടയാളം കളത്തിനു പുറത്ത്‌ വരുന്നതു വരെ ഇതു തുടരുന്നു.
അടയാളം കളത്തിനു പുറത്തായിക്കഴിഞ്ഞാൽ കളിക്കാർ പമ്പരം കളത്തിനു പുറത്ത്‌ എവിടെയെങ്കിലും കറക്കി, കറങ്ങിക്കൊണ്ടിരിക്കുന്ന പമ്പരത്തെ ചരടുപയോഗിച്ച്‌ മുകളിലേക്കുയർത്തി കൈ കൊണ്ടു പിടിക്കുന്നു.
ഇതു ചെയ്യുവാൻ അവസാനം ബാക്കിയാകുന്നയാൾ മത്സരത്തിൽ തോറ്റതായി കണക്കാക്കുന്നു.
അയാളുടെ പമ്പരം കളത്തിനുള്ളിൽ വെച്ച്‌ അയാൾക്ക്‌ മാറി നിൽക്കേണ്ടതായി വരും.
ബാക്കിയുള്ള കളിക്കാർ പമ്പരം ചുറ്റി പിന്നീട്‌ ഈ പമ്പരത്തിലേക്കയിരിക്കും എറിയുക.
പമ്പരം കളത്തിനു പുറത്ത്‌ വരും വരെ ഇത്‌ തുടരും.
ഇതിനിടയ്ക്ക്‌ ആർക്കെങ്കിലും മട്ട വീഴുകയാണെങ്കിൽ അയാളുടെ പമ്പരവും കളത്തിനുള്ളിൽ സ്ഥാനം പിടിക്കും.
പമ്പരം കൊണ്ടുള്ള ഏറിൽ കളത്തിനുള്ളിലെ പമ്പരത്തിനു കൊച്ചു കൊച്ചു 'പരിക്കുകളും', ചിലപ്പോൾ പൊട്ടിപ്പോകുകയും ചെയ്യാറുണ്ട്‌.
പമ്പരം ഇട്ടു വലിച്ചു തിരിപ്പിക്കുന്നവർക്ക്‌ കളിയിൽ പങ്കു ചേരുവാൻ സാധിക്കുമെങ്കിലും, കളത്തിലെ പമ്പരത്തെ ദ്രോഹിക്കുവാനുള്ള അവസരം ലഭിക്കുന്നില്ല.
പ്രായോഗികമായി, ഒരിക്കൽ ഒരു പമ്പരം കളത്തിനുള്ളിൽ കയറിയാൽ, പിന്നീട്‌ പുറത്തേയ്ക്കിറക്കുക ഇത്തിരി പ്രയാസമുള്ള കാര്യമാണ്‌.
ഒന്നാമതായി കളത്തിനുള്ളിലെ പമ്പരം ഏറു കൊണ്ട്‌ പുറത്തു വരുന്നതു വരെ കളിക്കാരന്‌ അതിൽ തൊടാൻ അനുവാദമില്ല.
പമ്പരം പുറത്തു വരുന്ന സമയത്ത്‌ തിരിഞ്ഞുകൊണ്ടിരിക്കുന്ന എല്ലാ പമ്പരങ്ങളേയും ഉടനടിതന്നെ ചരടിൽ കൊർത്തെടുത്ത്‌ കളി അവസാനിപ്പിക്കുവാൻ സാധിക്കും.
മിക്കവാറും പുറത്തേയ്ക്ക്‌ തെറിച്ചു പോകുന്ന പമ്പരം ഓടിച്ചെന്നെടുത്ത്‌ ചരട്‌ ചുറ്റുമ്പോഴേയ്ക്കും ബാക്കി കളിക്കാർ കളി അവസാനിപ്പിച്ചിരിക്കും എന്നർത്ഥം.
ഇതിനാലാണ്‌ കളത്തിനുള്ളിലെ പമ്പരത്തോട്‌ ഒരു ദ്രോഹബുദ്ധി മറ്റുള്ളവർ വെയ്ക്കുന്നത്‌.
അതുകൊണ്ടു തന്നെയാണ്‌ പമ്പരം തിരിക്കുന്നുവെങ്കിൽ എറിഞ്ഞു തന്നെ തിരിക്കാൻ കളിക്കാർ ശ്രമിക്കുന്നത്‌.
പമ്പരത്തിന്റെ ഗുരുത്വകേന്ദ്രം
ഒരു പമ്പരത്തിന്റെ ഗുരുത്വ കേന്ദ്രം കൃത്യമായി അതിന്റെ ആണിയിൽ വരികയാണെങ്കിൽ മിനുസമുള്ള തറയിൽ പമ്പരം നിന്നു തിരിയും.
ഇതിൽ വ്യത്യാസമുണ്ടെങ്കിൽ പമ്പരം തിരിയുമ്പോൾ ചാടിക്കൊണ്ടിരിക്കും.
നിന്നു തിരിയുന്ന പമ്പരത്തിന്‌ ശബ്ദവും കുറവായിരിക്കും.
ഇത്തരം പമ്പരങ്ങൾ ഉറങ്ങിത്തിരിയുന്നു എന്നാണ്‌ പറയുന്നത്‌.
ഇതര വിനോദം
ഇട്ടു തിരിക്കുന്നത്‌ പൊതുവേ ഒരു രണ്ടാം കിട ഏർപ്പാടു പോലെ കണക്കാക്കുന്നുവെങ്കിലും, ഈ രീതിയിൽ ചെയ്യുമ്പോൾ കുറച്ചു കൂടെ ശ്രദ്ധിച്ച്‌ ചരട്‌ വലിച്ചെടുത്ത്‌ ഉള്ളം കൈ പരത്തി വെച്ചു കൊടുക്കുകയാണെങ്കിൽ പമ്പരം നിലം തൊടും മുമ്പെ തന്നെ ഉള്ളം കൈയ്യിൽ നിന്നു തിരിയും.
സാധാരണ ഗതിയിൽ നിലത്തു കറങ്ങുന്ന പമ്പരത്തെ ചരടിൽ കോർത്തെടുത്ത്‌ ഉള്ളം കൈയ്യിലേക്കു പകർന്നാണ്‌ പമ്പരം കൈയ്യിൽ തിരിപ്പിക്കുന്നത്‌.
ഇതേ സ്ഥാനത്താണ്‌ പമ്പരത്തെ നിലം തൊടും മുമ്പേ നേരിട്ട്‌ ഉള്ളം കൈയ്യിൽ തിരിപ്പിക്കുന്നത്‌.
ഉറങ്ങിത്തിരിയുന്ന പമ്പരങ്ങളെ നിഷ്പ്രയാസം ഇങ്ങനെ ഉള്ളം കൈയ്യിൽ നേരിട്ടെടുത്ത്‌ തിരിക്കുവാൻ സാധിക്കും.
പമേല റെൻഡി-വാഗ്നർ ഇംഗ്ലീഷ് വിലാസം https://ml.wikipedia.org/wiki/Pamela_Rendi-Wagner
പമേല റെൻഡി-വാഗ്നർ (ജനനം: ജോയ് പമേല വാഗ്നർ, 7 മെയ് 1971) ഒരു ഓസ്ട്രിയൻ വൈദ്യനും, പരിസ്ഥിതി പ്രവർത്തകയും, ഫെമിനിസ്റ്റും , ട്രേഡ് യൂണിയൻ നേതാവും രാഷ്ട്രീയക്കാരിയുമാണ്.
2018 നവംബർ മുതൽ സോഷ്യൽ ഡെമോക്രാറ്റിക് പാർട്ടിയുടെ (SPÖ) ചെയർവുമണായി സേവനമനുഷ്ഠിക്കുന്നു.
സോഷ്യൽ ഡെമോക്രാറ്റിക് പാർട്ടിയെ നയിക്കുന്ന ആദ്യ വനിതയാണ് അവർ.
2011 മുതൽ 2017 വരെയുള്ള കാലത്ത് ഫെഡറൽ ആരോഗ്യ മന്ത്രാലയത്തിൽ പബ്ലിക് ഹെൽത്ത് ഡയറക്ടർ ജനറലായി അവർ സേവനമനുഷ്ടിച്ചിരുന്നു.
2017 മാർച്ച് മുതൽ ഡിസംബർ വരെയുള്ള കാലത്ത് ആരോഗ്യ-വനിതാ മന്ത്രിയായി സേവനമനുഷ്ഠിച്ചു.
2017-ലെ തിരഞ്ഞെടുപ്പിൽ SPÖ-യുടെ ദേശീയ കൗൺസിലിലേക്ക് തിരഞ്ഞെടുക്കപ്പെട്ട റെൻഡി-വാഗ്നർ, 2018 ഒക്ടോബറിൽ പാർലമെന്ററി പാർട്ടി നേതാവായി.
2019-ലെ തിരഞ്ഞെടുപ്പിൽ അവർ SPÖയുടെ പ്രധാന സ്ഥാനാർത്ഥിയായിരുന്നു.
വോൾഫ്ഗാങ്ങിന്റെയും ക്രിസ്റ്റീൻ വാഗ്നറുടെയും (മുമ്പ്, നീ ഷാബിറ്റ്ഷർ) മകളായി വിയന്നയിൽ ജനിച്ച ജോയ് പമേല വാഗ്നർ ഫേവറിറ്റൻ ജില്ലയിലാണ് വളർന്നത്.
മാതാപിതാക്കൾ വിവാഹമോചനം നേടിയപ്പോൾ അവൾ അമ്മയോടൊപ്പം താമസിച്ചു.
അവൾ മൈഡ്‌ലിംഗിലെ GRG 12 ഏൾഗാസ്സെ സെക്കൻററി വിദ്യാലയത്തിൽ പഠിക്കുകയും 1989-ൽ ബിരുദം നേടുകയും ചെയ്തു.
തുടർന്ന് വിയന്ന യൂണിവേഴ്‌സിറ്റിയിൽ വൈദ്യശാസ്ത്രം പഠിച്ച അവർ 1996-ൽ ഡോക്ടറേറ്റ് നേടി.
റെണ്ടി-വാഗ്നറുടെ മാതാവ് ഒരു കിന്റർഗാർട്ടൻ അധ്യാപികയും പിതാവ് സോഷ്യൽ സൈക്കോളജി പ്രൊഫസറുമായിരുന്നു.
പതിവ് സമ്പർക്കങ്ങളിലൂടെ അവളുടെ രാഷ്ട്രീയവുമായി ഇടപഴകിയ പിതാവ് അവൾക്ക് രാഷ്ട്രീയ, ഫെമിനിസ്റ്റ് ആശയങ്ങൾ പരിചയപ്പെടുത്തി.
അവൾക്ക് രണ്ട് അർദ്ധസഹോദരന്മാരുണ്ട്.
പമേല റെൻഡി-വാഗ്നർ ഇസ്രായേലിലെ മുൻ ഓസ്ട്രിയൻ അംബാസഡറും മുൻ ചാൻസലറി മന്ത്രി തോമസ് ഡ്രോസ്ഡയുടെ (SPÖ) കാബിനറ്റ് മേധാവിയുമായ മൈക്കൽ റെൻഡിയെ വിവാഹം കഴിച്ചു.
അദ്ദേഹത്തോടൊപ്പം അവർക്ക് രണ്ട് പെൺമക്കളുമുണ്ട്.
പമേല ലിൻ കുൻസ് ഇംഗ്ലീഷ് വിലാസം https://ml.wikipedia.org/wiki/Pamela_Kunz
ഒരു അമേരിക്കൻ ഓങ്കോളജിസ്റ്റാണ് പമേല ലിൻ കുൻസ് .
യേൽ കാൻസർ സെന്ററിലെയും സ്മൈലോ കാൻസർ ഹോസ്പിറ്റലിലെയും ഗ്യാസ്ട്രോഇന്റസ്റ്റൈനൽ ക്യാൻസർ പ്രോഗ്രാമിന്റെ നേതാവും മെഡിക്കൽ ഓങ്കോളജി വിഭാഗത്തിലെ ജിഐ മെഡിക്കൽ ഓങ്കോളജി ഡയറക്ടറുമാണ് അവർ.
ലിംഗപരമായ പീഡനം കാരണം പോകുന്നതിന് മുമ്പ് അവൾ സ്റ്റാൻഫോർഡ് ന്യൂറോ എൻഡോക്രൈൻ ട്യൂമർ പ്രോഗ്രാമിന്റെ ഡയറക്ടറായിരുന്നു.
മാതാപിതാക്കളായ തോമസിനും മാർഗരറ്റ് കുൻസിനും ജനിച്ച കുൻസ് അവരുടെ സഹോദരൻ ഡേവിഡിനൊപ്പമാണ് വളർന്നത്.
ബോസ്റ്റൺ യൂണിവേഴ്സിറ്റിയിൽ വവ്വാലുകളെക്കുറിച്ചുള്ള പഠനത്തിൽ വൈദഗ്ദ്ധ്യം നേടിയ ഒരു ജീവശാസ്ത്രജ്ഞനായിരുന്നു അവരുടെ പിതാവ്.
അവർ 1994-ൽ ബാച്ചിലർ ഓഫ് ആർട്‌സ് ബിരുദത്തിനായി ഡാർട്ട്‌മൗത്ത് കോളേജിലും 2001-ൽ മെഡിക്കൽ ബിരുദത്തിനായി ഗെയ്‌സൽ സ്കൂൾ ഓഫ് മെഡിസിനിലും ചേർന്നു.
2000-ൽ, "ബെസ്റ്റ് ഓറൽ പ്രസന്റേഷൻ ബൈ എ റെസിഡന്റ് അല്ലെങ്കിൽ മെഡിക്കൽ സ്റ്റുഡന്റ്" അവാർഡിന്റെ സഹ-സ്വീകർത്താവും തിരഞ്ഞെടുക്കപ്പെട്ട വിദ്യാർത്ഥി സംഘടന പ്രസിഡന്റുമായിരുന്നു.
കുൻസ് വിവാഹിതയും മൂന്ന് ആൺമക്കളുടെ മാതാവുമാണ്.
അവർ ഒരു ഫെമിനിസ്റ്റായി അറിയപ്പെടുന്നു.
പമ്പ (വിവക്ഷകൾ) പമ്പ - പത്തനംതിട്ട ജില്ലയിലെ ഒരു സ്ഥലം പമ്പാനദി - ഒരു നദി പമ്പാ സരോവരം - പഞ്ചസരോവരങ്ങളിൽ ഒന്ന് പാമ്പാ - ദക്ഷിണ അമേരിക്കൻ സമതലപ്രദേശം ഐ.എൻ.എസ്. പമ്പ - ഇന്ത്യൻ നാവികസേനയിലെ ഒരു സഹായസൈനിക യാനം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പമേല ബ്രൌൺ (എഴുത്തുകാരി) പമേല ബ്രൌൺ
പമേല ബ്രൌൺ (ജീവിതകാലം: ഡിസംബർ 31, 1924 – 1989) ഒരു ബ്രിട്ടീഷ് എഴുത്തുകാരിയും നടിയും ടെലിവിഷൻ പരിപാടികളുടെ നിർമ്മാതാവുമായിരുന്നു.
പമേല ബ്രൌൺ 13 വയസു പ്രായമുളളപ്പോഴാണ് ആദ്യ നോവലായ " ദ സ്വിഷ് ഓഫ് ദ കർട്ടൻ " 1938 ൽ രചിച്ചു തുടങ്ങുന്നത്.
ഒരു വർഷത്തിനു ശേഷം രണ്ടാം ലോകമഹായുദ്ധം പൊട്ടിപ്പുറപ്പെട്ട സമയം അവർ പെൺകുട്ടികളുടെ ഗ്രാമർ സ്കൂളായ കോൾച്ചെസ്റ്റർ കൌണ്ടി ഹൈസ്കൂൾ വിടുകയും കുടുംബത്തോടൊപ്പം താമസിക്കുവാൻ വെയിൽസിലേയ്ക്കു പോകുകയും ചെയ്തു.
അവർ ആദ്യ നോവലിൻറെ അദ്ധ്യായങ്ങളെഴുതി എസ്സെക്സിലെ കോൾച്ചെസ്റ്ററിലേയ്ക്ക് സുഹൃത്തുക്കളുടെ പേരിൽ അയയ്ക്കുകയും 16 വയസിൽ ആദ്യ പുസ്തകത്തിൻറെ രചന പൂർത്തിയാക്കുകയും ചെയ്തു.
ഗ്രന്ഥങ്ങൾ ദ സ്വിഷ് ഓഫ് ദ കർട്ടൻ (1941) novel മാഡ്ഡി എലോൺ (1945) novel ഗോൾഡൻ പേവ്മെൻറ്സ് (1947) novel ബ്ലൂ ഡോര് വെഞ്ചുർ (1949) novel ദ ചില്ഡ്രൺ ഓഫ് ക്യാമ്പ് ഫോർച്ചൂണ (1949) A play in one act for children ടു ബി എ ബലെറിന, ആൻറ് അദർ സ്റ്റോറീസ് (1950) short story collection ഫാമിലി പ്ലേബിൽ (1951) novel ദ ടെലിവിഷൻ ട്വിൻസ് (1952) novel ഹാർലെക്വിൻ കോർണർ (1953) novel ദ വിൻറ്മിൽ ഫാമിലി (1954) novel ലൂയിസ (1955) novel ദ ബ്രൈഡ്മേഡ്സ് (1956) novel മാഡ്ഡി എഗേൻ (1956) novel ബാക്ക്-സ്റ്റേഡ് പോട്രേറ്റ് (1957) സ്നോബോട്ട് സമ്മർ (1957) novel അണ്ടർസ്റ്റഡി (1958) ആസ് ഫാർ ആസ് സിംഗപ്പൂർ (1959) novel ഫസ്റ്റ് ഹൌസ് (1959) novel എ ലിറ്റിൽ യൂണിവേഴ്സ് (1970) novel സമ്മർ ഈസ് എ ഫെസ്റ്റിവൽ (1972) novel ലുക്കിംഗ് ആഫ്റ്റർ ലിബ്ബി (1974) novel ദ ഗേൾ ഹൂ റാൻ എവേ (1976) novel എവരി ഡേ ഈസ് മാർക്കറ്റ് ഡേ (1977) novel ദ ഫിനീഷിംഗ് സ്കൂൾ (1984) novel അവലംബം ↑
പമ്പ ഇംഗ്ലീഷ് വിലാസം https://ml.wikipedia.org/wiki/Pamba
പത്തനംതിട്ട ജില്ലാ ആസ്ഥാനത്തു നിന്നും 55 കിലോമീറ്റർ അകലെ പെരിയാർ കടുവ സംരക്ഷിത പ്രദേശത്തിന്റെ ഭാഗമായ ശബരിമലക്കാടുകളോട് ചേർന്നു കിടക്കുന്ന ഒരു സ്ഥലമാണ് പമ്പ .
ശബരിമല ധർമ്മശാസ്താക്ഷേത്രത്തിൽ നിന്നും 4.6 കിലോമീറ്റർ അകലയായാണ് പമ്പ സ്ഥിതി ചെയുന്നത്.
പമ്പാനദിയുടേയും കക്കിയാറിന്റെയും സംഗമസ്ഥാനവുമാണ് ഇവിടം.
പമ്പാ ഗണപതിക്ഷേത്രമാണ് പമ്പയിലെ പ്രധാന ആരാധനാലയം.
കന്നിമൂല ഗണപതി ക്ഷേത്രവും പമ്പയിലുണ്ട്.
ശബരിമലയുമായുള്ള ബന്ധം
സാധാരണ വാഹനങ്ങൾക്ക് എത്താനാവുന്ന, ശബരിമലക്ക് ഏറ്റവും അടുത്ത പ്രദേശമാണ് പമ്പ.
ശബരിമല ദർശനത്തിനെത്തുന്ന ഭൂരിഭാഗം ആൾക്കാരും പമ്പ വഴിയാണ് ശബരിമലയിലേക്ക് പ്രവേശിക്കുന്നത്.
പ്രധാനമായും നീലിമല നടപ്പാത, സ്വാമി അയ്യപ്പൻ റോഡ് എന്നീ രണ്ടു പാതകൾ ശബരിമലയേയും പമ്പയെയും തമ്മിൽ ബന്ധിപ്പിക്കുന്നു.
മണ്ഡലകാല ഉത്സവത്തിന് ശേഷം ശബരിമല ധർമ്മശാസ്താവിന്റെ ആറാട്ട് നടക്കുന്നത് പമ്പയിൽ, പമ്പാനദിയിൽ വെച്ചാണ്.
പമ്പ വഴി ശബരിമലയിലേക്ക് പ്രവേശിക്കുന്ന ഭക്തർ പമ്പയിൽ കുളിക്കുന്ന പതിവുണ്ട്.
ഇതിനായി പമ്പയിൽ പമ്പാനദിയിൽ തടയണ നിർമ്മിച്ച് സ്നാനഘട്ടവും ജലലഭ്യതക്കായി നദിയിൽ മുകളിൽ ചെറിയ അണക്കെട്ടും സജ്ജമാക്കിയിട്ടുണ്ട്.
ശബരിമലയുടെ ബേസ് ക്യാമ്പ് ആയി പമ്പ വർത്തിക്കുന്നു.
ആലങ്ങാട്ട്, അമ്പലപ്പുഴ സംഘങ്ങൾ എരുമേലിയിൽ പേട്ടതുള്ളി എത്തുമ്പോൾ പമ്പയിൽ നൽകുന്ന സദ്യയെ പമ്പാസദ്യ എന്ന് പറയുന്നു.
അന്നുതന്നെ പമ്പയിൽ ഗോപുരവിളക്ക് ഒഴുക്കുന്ന ചടങ്ങും നടത്തുന്നു, ഇതിനെ പമ്പവിളക്ക് എന്ന് വിളിക്കുന്നു.
തീർത്ഥാടനകാലത്ത് പമ്പയിൽ പമ്പാനദി വളരെയധികം മലിനീകരിക്കപ്പെടുകയും ജലത്തിൽ കോളീഫോം ബാക്ടീരിയയുടെ തോത് വളരെ അപകടകരമായ നിലയിൽ എത്താറും ഉണ്ട്.
സുപ്രീം കോടതി ശബരിമല ധർമ്മശാസ്താക്ഷേത്രത്തിലെ യുവതീപ്രവേശത്തിന് അനുകൂലമായ വിധി പുറപ്പെടുവിച്ച ശേഷം, തുലാമാസപ്പൂജയ്ക്ക് (2018) നടതുറന്നപ്പോൾ, വിധിക്കെതിരെയുള്ള പ്രതിഷേധത്തിന്റെ കേന്ദ്രമായിരുന്നു പമ്പ.
പ്രതിഷേധം അക്രമാസക്തമായപ്പോൾ പമ്പയിലും നിലയ്ക്കലും പോലീസ് ലാത്തിച്ചാർജ്ജ് നടത്തിയിരുന്നു .
സ്ഥാപനങ്ങളും നിർമ്മിതികളും
ശബരിമലയിലേക്കെത്തുന്ന വാഹനങ്ങളുടെ പാർക്കിങ് ഗ്രൗണ്ട്, ഇന്ത്യൻ ഓയിൽ കോർപ്പറേഷൻ പമ്പ്, പമ്പാ പോലീസ് സ്റ്റേഷൻ, പമ്പാ കെ.എസ്.ആർ.ടി.സി. ബസ് സ്റ്റേഷൻ, വിവിധ ബാങ്കുകൾ, വ്യാപാരസ്ഥാപനങ്ങൾ, വനംവകുപ്പിന്റെ ഇൻസ്പെക്ഷൻ ബംഗ്ലാവ്, സർക്കാർ ആശുപത്രി, ജലസേചനവകുപ്പ് ഓഫീസ് തുടങ്ങിയവ പമ്പയിൽ സ്ഥിതി ചെയ്യുന്നു.
പമ്പയും കക്കിയാറും സംഗമിക്കുന്ന സ്ഥാനത്തെ ത്രിവേണി സംഗമം എന്ന് വിളിക്കാറുണ്ട്.
ഇതിന് സമീപത്തുള്ള പാലം ത്രിവേണി പാലം എന്ന് അറിയപ്പെടുന്നു.
കേരളത്തിൽ 2018-ൽ ഉണ്ടായ പ്രളയത്തിൽ പമ്പയിൽ കനത്ത നാശനഷ്ടങ്ങളുണ്ടാവുകയും പമ്പ ഗതിമാറി ഒഴുകുകയും ത്രിവേണി പാലം അടക്കമുള്ള നിർമ്മിതികൾ ഒലിച്ചെത്തിയ മണ്ണിനടിയിൽ മൂടപ്പെടുകയും ചെയ്തിരുന്നു .
പ്രളയത്തിൽ പമ്പയിലെ ശുചിമുറികൾ, വിശ്രമ കേന്ദ്രങ്ങൾ, ജലവിതരണ സംവിധാനം, വൈദ്യുതി തുടങ്ങി എല്ലാ അടിസ്ഥാനസൗകര്യങ്ങളും നശിച്ചിരുന്നു .
തിരുവനന്തപുരം വെസ്റ്റ് നിയമസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Thiruvananthapuram_West_KLA
തിരുവനന്തപുരം ജില്ലയിലെ ഒരു നിയമസഭാമണ്ഡലമായിരുന്നു തിരുവനന്തപുരം വെസ്റ്റ്  നിയമസഭാമണ്ഡലം 1957 മുതൽ നിലവിലുണ്ടായിരുന്ന തിരുവനന്തപുരം 2 എന്ന മണ്ഡലത്തിന്റെ തുടർച്ചയായി ഇതിനെ കണക്കാക്കുന്നു
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വോട്ടർമാരുടെ എണ്ണം പോളിംഗ് വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും അസാധു 2006 139835 71814 വി. സുരേന്ദ്രൻ പിള്ള കേരള കോൺഗ്രസ് (ജെ.) എൽ.ഡി.എഫ്. 35077 ശോഭന ജോർജ്ജ് 21844 ടി. ശരത്ചന്ദ്രപ്രസാദ് കോൺഗ്രസ് (ഐ.) യു.ഡി.എഫ്. 0 2001 171199 93928 എം.വി. രാഘവൻ സി.എം.പി. യു.ഡി.എഫ്. 48912 ആന്റണി രാജു കേരള കോൺഗ്രസ് (ജെ.) എൽ.ഡി.എഫ്. 40531 എം.സി. രാഘവൻ 1 1996 145605 86462 ആന്റണി രാജു കേരള കോൺഗ്രസ് (ജെ.) എൽ.ഡി.എഫ്. 38335 എം.എം. ഹസൻ കോൺഗ്രസ് (ഐ.) യു.ഡി.എഫ്. 31441 ബി.കെ. ശേഖർ 2967 1991 143299 89961 എം.എം. ഹസൻ കോൺഗ്രസ് (ഐ.) യു.ഡി.എഫ്. 43620 ആന്റണി രാജു കേരള കോൺഗ്രസ് (ജെ.) എൽ.ഡി.എഫ്. 35121 വി.എൻ. ഗോപാലകൃഷ്ണൻ നായർ 2131 1987 125357 88476 എം.എം. ഹസൻ കോൺഗ്രസ് (ഐ.) യു.ഡി.എഫ്. 35732 ടി.ജെ. ചന്ദ്രചൂഡൻ ആർ.എസ്.പി. എൽ.ഡി.എഫ്. 30096 കേരള വർമ്മ രാജ 87 1982 104996 61363 പി.എ. മുഹമ്മദ് കണ്ണ് മുസ്ലീം ലീഗ് യു.ഡി.എഫ്. 29795 ടി.ജെ. ചന്ദ്രചൂഡൻ ആർ.എസ്.പി. എൽ.ഡി.എഫ്. 24373 കെ. അയ്യപ്പൻ പിള്ള 588 1977 104996 61363 കെ.പങ്കജാക്ഷൻ ആർ.എസ്.പി. 31224 എസ്.എം  നൂഹ് ഭാരതീയ ലോക്ദൾ 20301 ഇ.
പി ഈപ്പൻ സ്വ 4718 ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ ↑ http://www.keralaassembly.org ↑ ↑ ↑ ↑ http://www.keralaassembly.org/1991/1991135.html ↑ http://www.keralaassembly.org/1987/1987135.html ↑ http://www.keralaassembly.org/1982/1982135.html ↑ http://www.ceo.kerala.gov.in/pdf/KLA/KL_1977_ST_REP.pdf
തിരുവനന്തപുരം സെൻട്രൽ തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Trivandrum_Central
കേരളത്തിലെ ഏറ്റവും വലിയ റെയിൽവേ സ്റ്റേഷൻ ആണ് തിരുവനന്തപുരം സെൻട്രൽ തീവണ്ടിനിലയം .
തിരുവനന്തപുരം നഗരത്തിന്റെ ഹൃദയ ഭാഗത്താണ് ഇത് സ്ഥിതി ചെയ്യുന്നത് .
ശ്രീ ചിത്തിര തിരുനാൾ മഹാരാജാവിന്റെ ഭരണകാലത്താണ് ഈ റെയിൽവേ സ്റ്റേഷൻ നിർമ്മിച്ചത്‌.
1931 നവംബർ 4നാണ്‌ സ്റ്റേഷൻ പ്രവർത്തനമാരംഭിച്ചത് .
ഈ സ്റ്റേഷൻ ദിവസവും 200,000 ഓളം യാത്രക്കാർ ഉപയോഗിക്കുന്നു.
ഭക്ഷണശാലകൾ , പുസ്തകശാലകൾ‍, ദിവസവാടകയ്ക്ക് മുറികൾ, വിശ്രമമുറികൾ തുടങ്ങിയ സൗകര്യങ്ങൾ ഈ റെയിൽവേ സ്റ്റേഷനിൽ ഉണ്ട്.
ന്യൂഡൽഹി, മുംബൈ, ചെന്നൈ, ബാംഗ്ലൂർ, ഹൈദരാബാദ്, മാഗ്ലൂർ, കൊൽക്കത്ത, എറണാകുളം, കൊല്ലം, വർക്കല, ഗുരുവായൂർ തുടങ്ങിയ പ്രമുഖ നഗരങ്ങളിലേക്ക് ഇവിടെ നിന്നും ട്രെയിനുകൾ സർവീസ് നടത്തുന്നുണ്ട്.
കന്യാകുമാരി - തിരുവനന്തപുരം തീവണ്ടി പാത കൊച്ചുവേളി പേട്ട തിരുവനന്തപുരം നേമം ബാലരാമപുരം നെയ്യാറ്റിൻകര അമരവിള ധനുവച്ചപുരം പാറശ്ശാല അതിർത്തി കുഴിത്തുറ പടിഞ്ഞാറ് കുഴിത്തുറ പള്ളിയാടി ഇരണിയൽ വീരാണിയാളൂർ നാഗ്ർകൊവിൽ ടൗൺ നാഗർകോവിൽ ശുചീന്ദ്രം അഗസ്തീശ്വരം താമരക്കുളം കന്യാകുമാരി തിരുവനന്തപുരം - കായംകുളം തീവണ്ടി പാത കായംകുളം ഓച്ചിറ കരുനാഗപ്പള്ളി ശാസ്താംകോട്ട മൺറോത്തുരുത്ത് പെരിനാട് കൊല്ലം ഇരവിപുരം മയ്യനാട് പരവൂർ വർക്കല ചിറയിൻകീഴ് കഴക്കൂട്ടം കൊച്ചുവേളി പേട്ട തിരുവനന്തപുരം അവലംബം Trivandrum Central എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിരുവമ്പാടി നിയമസഭാമണ്ഡലം
കോഴിക്കോട് ജില്ലയിലെ തിരുവമ്പാടി , കാരശ്ശേരി , കോടഞ്ചേരി , കൊടിയത്തൂർ , കൂടരഞ്ഞി , പുതുപ്പാടി , മുക്കം എന്നീ പ്രദേശങ്ങൾ ഉൾപ്പെട്ടതാണ്‌ തിരുവമ്പാടി നിയമസഭാമണ്ഡലം .
ലിന്റോ ജോസഫാണ് ഈ മണ്ഡലത്തെ പ്രതിനിധീകരിക്കുന്നത്.
നിലമ്പൂർ നിയമസഭാമണ്ഡലം 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിലെ തിരുവമ്പാടി , കൂടരഞ്ഞി , കോടഞ്ചേരി , പുതുപ്പാടി , കട്ടിപ്പാറ , താമരശ്ശേരി , കാരശ്ശേരി , കൊടിയത്തൂർ എന്നീ ഗ്രാമപ്പഞ്ചായത്തുകൾ ഉൾപ്പെട്ടതായിരുന്നു തിരുവമ്പാടി നിയമസഭാമണ്ഡലം.
പ്രതിനിധികൾ 2021 - 2025 ലിന്റോ ജോസഫ് ( കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ) 2016 - 2021 ജോർജ് എം. തോമസ് ( കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ) 2011 - 2015 സി. മോയിൻ‌ കുട്ടി ( ഇന്ത്യൻ യൂണിയൻ മുസ്ലിം ലീഗ് ) 2007 - 2011 ജോർജ് എം. തോമസ് ( കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ) (ഉപതിരഞ്ഞെടുപ്പ് വഴി) 2006 - 2006 മത്തായി ചാക്കോ ( കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ) 2001 - 2006 സി. മോയിൻ‌ കുട്ടി ( ഇന്ത്യൻ യൂണിയൻ മുസ്ലിം ലീഗ് ) 1996 - 2001 എ.വി. അബ്ദുറഹിമാൻ ഹാജി ( ഇന്ത്യൻ യൂണിയൻ മുസ്ലിം ലീഗ് ) 1991 - 1996 എ.വി. അബ്ദുറഹിമാൻ ഹാജി ( ഇന്ത്യൻ യൂണിയൻ മുസ്ലിം ലീഗ് ) 1987 - 1991 പി.പി. ജോർജ്ജ് ( ഇന്ത്യൻ നാഷണൽ കോൺഗ്രസ്സ് പാർട്ടി ൿ1982 - 1987 ( ഇന്ത്യൻ നാഷണൽ കോൺഗ്രസ്സ് പാർട്ടി ) 1980 - 1982 പി. സിറിയക് ജോൺ ( ഇന്ത്യൻ നാഷണൽ കോൺഗ്രസ്സ് പാർട്ടി ) 1977 - 1979 പി. സിറിയക് ജോൺ ( ഇന്ത്യൻ നാഷണൽ കോൺഗ്രസ്സ് പാർട്ടി തിരഞ്ഞെടുപ്പുഫലങ്ങൾ 2006 തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ മറ്റുമത്സരാർഥികൾ 2006-ലെ കേരള ഉപതിരഞ്ഞെടുപ്പ് 160984 135605 ജോർജ് എം തോമസ് ( കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ) 64112 വി. എം. ഉമ്മർ  മുസ്ലിം ലീഗ് 63866 ഗിരീഷ് തേവള്ളി- BJP 2006 160410 123043 മത്തായി ചാക്കോ CPI(M) 61104 എം. സി. മായിൻ ഹാജി MUL 55625 അജിത്ത് കുമാർ - BJP 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ.
തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം (1000) പോളിംഗ്  ശതമാനം വിജയി ലഭിച്ച വോട്ടുകൾ% പാർട്ടി മുഖ്യ എതിരാളി ലഭിച്ച വോട്ടുകൾ% പാർട്ടി 2006 123.04 76.42 മത്തായി ചാക്കോ 49.67 CPI(M) എം.സി. മായിൻ ഹാജി 45.21 MUL 2001 114.48 72.29 സി. മോയിൻ‌കുട്ടി 52.89 IUML പി. സിറിയക് ജോൺ 39.19 NCP 1996 106.76 72.62 എ.വി. അബ്ദുറഹിമാൻ  ഹാജി 48.34 IUML പി. സിറിയക് ജോൺ 43.28 ICS 1991 102.80 74.72 എ.വി. അബ്ദുറഹിമാൻ ഹാജി 50.39 IUML പി. സിറിയക് ജോൺ 44.33 ICS(SCS) 1987 88.94 82.38 പി.പി. ജോർജ്ജ് 55.15 INC(I) മത്തായി ചാക്കോ 37.29 CPM 1982 60.22 71.57 പി. സിറിയക് ജോൺ 51.71 INC(I) ബേബി മാത്യു 46.17 IND 1980 66.38 72.59 പി. സിറിയക് ജോൺ 53.89 INC(A) എൻ.എം. ഹുസൈൻ 45.31 MUL 1977 58.52 82.92 പി. സിറിയക് ജോൺ 52.58 INC(I) ഇ.
ടി. മുഹമ്മദ് ബഷീർ 46.62 MLO ഇതും കാണുക തിരുവമ്പാടി ഫേസ്ബുക് പേജ് തിരുവമ്പാടി തിരുവമ്പാടി ഗ്രാമപഞ്ചായത്ത് കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 720 ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ ജോർജ്ജ് എം. തോമസ് ശേഖരിച്ച തീയതി 2 ഒക്ടോബർ 2008 ↑ ഇന്ത്യൻ ഇലക്ഷൻ കമ്മീഷൻ, സ്റ്റേറ്റ് തിരഞ്ഞെടുപ്പ് 2006 Archived 2007-01-02 at the Wayback Machine .
-തിരുവമ്പാടി ശേഖരിച്ച തീയതി 2 ഒക്ടോബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 2 ഒക്ടോബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 2 ഒക്ടോബർ 2008 ↑ കേരള നിയമസഭ - ഒൻപതാം കേരള നിയമസഭയിലെ അംഗങ്ങൾ , ശേഖരിച്ച തീയതി 2 ഒക്ടോബർ 2008 ↑ കേരള നിയമസഭ - എട്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 2 ഒക്ടോബർ 2008 ↑ കേരള നിയമസഭ - ഏഴാം കേരള നിയമസഭയിലെ അംഗങ്ങൾ , ശേഖരിച്ച തീയതി 2 ഒക്ടോബർ 2008 ↑ കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 2 ഒക്ടോബർ 2008 ↑ കേരള നിയമസഭ - അഞ്ചാം കേരള നിയമസഭയിലെ അംഗങ്ങൾ , ശേഖരിച്ച തീയതി 2 ഒക്ടോബർ ↑ ഇന്ത്യൻ ഇലക്ഷൻ കമ്മീഷൻ,  കേരള നിയമസഭ    ഉപതിരഞ്ഞെടുപ്പ് 2006 ശേഖരിച്ച തീയതി 2 ഒക്ടോബർ 2008 ↑ സൈബർ ജേണലിസ്റ്റ് Archived 2006-10-26 at the Wayback Machine .
കേരള നിയമസഭ   2006 -ലെ തിരഞ്ഞെടുപ്പ് ഫലങ്ങൾ: തിരുവമ്പാടി നിയമസഭാമണ്ഡലം ശേഖരിച്ച തീയതി 2 ഒക്ടോബർ 2008 ↑ ഇന്ത്യൻ ഇലക്ഷൻ കമ്മീഷൻ തിരുവമ്പാടി - 1977 മുതലുള്ള തിരഞ്ഞെടുപ്പ് ഫലങ്ങൾ, ശേഖരിച്ച തീയതി 2 ഒക്ടോബർ 2008
തിരുവമ്പാടി (വിവക്ഷകൾ)
തിരുവമ്പാടി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
തിരുവമ്പാടി ക്ഷേത്രം - തൃശ്ശൂർ ജില്ലയിലെ ഒരു പ്രധാന ക്ഷേത്രം തിരുവമ്പാടി - കോഴിക്കോട് ജില്ലയിലെ ഒരു പട്ടണം.
തിരുവനന്തപുരത്തെ പ്രധാന വിനോദസഞ്ചാരകേന്ദ്രങ്ങൾ ഇംഗ്ലീഷ് വിലാസം https://ml.wikipedia.org/wiki/Tourism_in_Thiruvananthapuram
കേരള സംസ്ഥാനത്തിന്റെ തലസ്ഥാനനഗരവും, തിരുവനന്തപുരം ജില്ലയുടെ ആസ്ഥാനവുമാണ്‌ തിരുവനന്തപുരം .
(ഇംഗ്ലീഷ്:Thiruvananthapuram).
ഇന്ത്യൻ ഉപഭൂഖണ്ഡത്തിന്റെ പടിഞ്ഞാറൻ തീരത്ത് കേരളത്തിന്റെ തെക്കേ അറ്റത്തായാണ് ഈ നഗരം സ്ഥിതി ചെയ്യുന്നത്.
വളരെ ഭൂവൈവിധ്യവും, തിരക്കേറിയ വീഥികളും വാണിജ്യ മേഖലകളും ഉള്ള  നഗരമാണ് തിരുവനന്തപുരം.
“നിത്യ ഹരിത നഗരം” എന്നാണ് ഇന്ത്യയുടെ രാഷ്ട്രപിതാവ് മഹാത്മാഗാന്ധി തിരുവനന്തപുരത്തെ വിശേഷിപ്പിച്ചത് .
2001-ലെ കാനേഷുമാരി പ്രകാരം 745,000 പേർ ഇവിടെ അധിവസിക്കുന്നു.
ഇതു പ്രകാരം കേരളത്തിലെ ഏറ്റവും ജനസാന്ദ്രത കൂടിയ നഗരം എന്ന പ്രത്യേകതയും തിരുവനന്തപുരം നഗരത്തിനാണ്‌.
തിരുവനന്തപുരം തന്നെയാണ്, കേരളത്തിലെ ഏറ്റവും വലിയ നഗരവും.
മീന്മുട്ടി വെള്ളച്ചാട്ടം വേളിയിലെ ഒഴുകുന്ന ഭക്ഷണശാല വർക്കല ക്ലിഫ്ഫും പാപനാശം കടൽത്തീരവും വലിയതുറ കടൽപ്പാലം
തിരുവനന്തപുരം നഗരത്തിലും അതിന്റെ പരിസരപ്രദേശങ്ങളിലുമായി അനേകം വിനോദസഞ്ചര കേന്ദ്രങ്ങൾ സ്ഥിതിചെയ്യുന്നു.
രാജഭരണ കാലത്തെ ഭംഗിയായി പ്ലാൻ ചെയ്ത നഗരവും സൗഹാർദ്ദ മനസ്കരും സൽകാര പ്രിയരും ആയ ജനങ്ങളും സഞ്ചാരികളെ ആകർഷിക്കുന്നു.
കോവളം ബീച്ച്
ലോകമെങ്ങും പ്രശസ്തിയാർജ്ജിച്ച കോവളം കടൽ തീരം.
തിരകൾ വളരെ കുറവാണ്‌ എന്നതാണിവിടുത്തെ പ്രത്യേകത.
തിരുവനന്തപുരം നഗരത്തിന് 14 കിലോമീറ്റർ തെക്ക് മാറി സ്ഥിതി ചെയ്യുന്നു.
കോവളം ലൈറ്റ് ഹൗസ് , ഹാൽസിയൻ കൊട്ടാരം എന്നിവ കോവളത്തെ പ്രശസ്തമായ മറ്റുസ്ഥലങ്ങളാണ്‌.
വർക്കല
തിരുവനന്തപുരം നഗരത്തിൽ നിന്നും 46 കിലോമീറ്റർ വടക്കു മാറി വർക്കല സ്ഥിതി ചെയ്യുന്നു.
ശിവഗിരി തീർത്ഥാടന കേന്ദ്രവും വർക്കലയിൽ ഉണ്ട്.
വേളി
നഗര പ്രാന്തത്തിലുള്ള ഒരു വിനോദ സഞ്ചാരകേന്ദ്രമാണ്‌.
ഇവിടം വേളി ടൂറിസ്റ്റ് വില്ലേജ് എന്നാണ്‌ അറിയപ്പെടുന്നത്.
അറബിക്കടലും വേളികായലും ചേരുന്ന സ്ഥലമാണ്‌.
മഴമൂലം വേളി കായലിൽ വെള്ളം കൂടുമ്പോൾ കടലും കായലും തമ്മിൽ വേർതിരിച്ചിരിക്കുന്ന മണൽതിട്ട (പൊഴി) മുറിയുകയും കായൽ ജലം കടലിലേക്ക് ഒഴുകുകയും ചെയ്യും.
ഇവിടെ കുട്ടികൾക്ക് കളിക്കുന്നതിനുള്ള കളിസ്ഥലവും ഒരു സസ്യോദ്യാനവും സ്ഥിതിചെയ്യുന്നു.
കൂടാതെ വേളി കായലിൽ ബോട്ട് സവാരി നടത്തുന്നതിനുള്ള സൗകര്യവും ഉണ്ട്.
ആക്കുളം
നഗരാതിർത്തിക്കുള്ളിൽ ദക്ഷിണവ്യോമസേനാ താവള ത്തിനടുത്തായി സ്ഥിതിചെയ്യുന്ന ഒരു പ്രധാന വിനോദസഞ്ചാര കേന്ദ്രമാണ്‌ ആക്കുളം .
ഇവിടെ ബോട്ട് സവാരി നടത്തുന്നുണ്ട്.
കൂടാതെ നീന്തൽക്കുളം , അക്വേറിയം , കുട്ടികൾക്കുള്ള കളിസ്ഥലം എന്നിവ സ്ഥിതിചെയ്യുന്നു.
പൂവാർ
ഈ ഗ്രാമത്തിലെ മനോഹരമാ‍യ കടൽത്തീരം അനവധി വിനോദസഞ്ചാരികളെ ആകർഷിക്കുന്നു.
തിരുവനന്തപുരം നഗരത്തിന് 18 കിലോമീറ്റർ തെക്ക് മാറി സ്ഥിതി ചെയ്യുന്നു.
പ്രകൃതിരമണീയവുമായ ഈ ഗ്രാമത്തിൽ ഒരു ഫ്ലോട്ടിംഗ് റിസോർട്ടുമുണ്ട്.
കിളിമാനൂർ
തിരുവനന്തപുരം നഗരത്തിൽ നിന്നും 36 കിലോമീറ്റർ വടക്കു മാറി കിളിമാനൂര് സ്ഥിതി ചെയ്യുന്നു.
രാജാ രവിവർമ്മ ജനിച്ചത്  കിളിമാനൂർ  കൊട്ടാരത്തിലാണ്.
ശംഖുമുഖം ബീച്ച്
തിരുവനന്തപുരം അന്താരാഷ്ട്രവിമാനത്താവളത്തിനടുത്തായി സ്ഥിതിചെയ്യുന്ന ഒരു പ്രധാന സ്ഥലമാണ്‌ ശംഖുമുഖം കടൽത്തീരം.
ഇവിടത്തെ പ്രധാന ആകർഷണം കാനായി കുഞ്ഞിരാമൻ പണിത മത്സ്യകന്യക യുടെ ശില്പമാണ്‌.
എയർ ഫോഴ്സ് സംഭാവന ചെയ്ത ഒരു ഹെലികോപ്റ്ററും അടുത്ത്കാണാം.
ചെറിയ ഒരു ഉദ്യാനവും സ്ഥിതിചെയ്യുന്നു.
ശംഖുമുഖത്തിന്‌ അല്പം അകലെയായി വലിയതുറ യിൽ ഒരു കടൽപാല വും സ്ഥിതിചെയ്യുന്നു.
മൃഗശാല
ഇന്ത്യയിലെ തന്നെ ഏറ്റവും മികച്ച മൃഗശാലകളിലൊന്നായി കണക്കാക്കപ്പെടുന്നു.
പക്ഷിമൃഗാദികളെ സ്വാഭാവിക ചുറ്റുപാടിൽ സം‌രക്ഷിച്ചിരിക്കുന്നത് പ്രത്യേകതയാണ്‌.
==* സർക്കാർ കലാ പ്രദർശനാലയം (മ്യൂസിയം)
മൃഗശാലക്കടുത്തായി വലിയ കൊട്ടാരത്തിൽ സർക്കാർ പഴയ കാലങ്ങളിലേയുള്ള അപൂർവ്വ വസ്തുക്കളും കലാവസ്തുക്കളും പ്രദർശനത്തിനായി വച്ചിരിക്കുന്നു.
നെയ്യാർ അണക്കെട്ട്
നഗരത്തിൽ നിന്ന് 32 കി.
മീ അകലെയാണ്‌.
ചെറിയ വന്യമൃഗകേന്ദ്രവും ഉദ്യാനവും അണക്കെട്ടിനോടനുബന്ധിച്ച് പ്രവർത്തിക്കുന്നു.
ശ്രീ പത്മനാഭസ്വാമി ക്ഷേത്രം ആറ്റുകാൽ ശ്രീ ഭഗവതി ക്ഷേത്രം പേപ്പാറ
അണക്കെട്ടും വന്യമൃഗസം‌രക്ഷണ കേന്ദ്രവും പൊൻ‌മുടി
സുഖവാസ കേന്ദ്രം അരുവിക്കര
തീർത്ഥാടന കേന്ദ്രം അവലംബം ↑
തിരുവനന്തപുരം സിറ്റി പോലിസ് Thiruvananthapuram City Police Thiruvananthapuram City Police ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2017 മേയ്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഈ ലേഖനം അല്ലെങ്കിൽ ഭാഗം വികസിപ്പിക്കുവാൻ സഹായിക്കുക.
കൂടുതൽ വിവരങ്ങൾ സം‌വാദം താളിലോ വികസിപ്പിക്കുവാനുള്ള അപേക്ഷയിലോ കാണാം.
തിരുവനന്തപുരം നഗരത്തിലെ ക്രമസമാധാനപാലനത്തിനും കുറ്റാന്വേഷണത്തിനുമായുള്ള കേരളാ പോലീസിന്റെ ഭാഗമായ പോലീസാണ് തിരുവനന്തപുരം സിറ്റി പോലീസ്.
ഡി.ഐ.ജി റാങ്കിലുള്ള ഇന്ത്യൻ പോലീസ് സർവീസിലുള്ള(ഐ.പി.എസ്) ഉദ്യോഗസ്ഥനാണ്‌ കമ്മീഷ്ണർ പദവി വഹിക്കുന്നത്.
നഗരത്തിനെ ഒൻപത് സർക്കിളുകളായി വിഭജിച്ചിരിക്കുന്നു.
നഗരത്തിൽ 17 പോലീസ് സ്റ്റേഷനുകൾ ഉണ്ട്.
തിരുവനന്തപുരം സിറ്റി പോലീസിന്റെ മൊബൈൽ ആപ്പ് ടി.സി.പി. ആപ്പ്, ഐസേഫ്(iSafe) എന്നിവ ജനങ്ങൾക്ക് ഉപയോഗപ്പെടുത്താവുന്നതാണ്‌.
സിറ്റി പൊലീസ്  യൂണിറ്റുകൾ നിയമം,ക്രമസമാധാനം യൂണിറ്റ്
ഈ യൂണിറ്റിൽ 3 പൊലീസ് ഉപവിഭാഗങ്ങളും 10 സർക്കിളുകളും 17 പൊലീസ് സ്റ്റേഷനുകളും ഉൾപ്പെടുന്നു.
ക്രമസമാധാനം സംരക്ഷിക്കുന്നതിനും കുറ്റകൃത്യങ്ങൾ തടയുന്നതിനും കണ്ടെത്തുന്നതിനും ഈ യൂണിറ്റ് ഉത്തരവാദിയാണ്.
ട്രാഫിക് യൂണിറ്റ്
ഈ യൂണിറ്റിൽ രണ്ട് ഉപവിഭാഗങ്ങളാണുള്ളത്.
ഈ യൂണിറ്റ് നഗരത്തിൽ ഗതാഗതത്തെ നിയന്ത്രിക്കുന്നു.
ജില്ലാ സായുധ റിസർവ്
തദ്ദേശ സ്വയംഭരണ വകുപ്പിന്റെ സഹായത്തിനായി തിരുവനന്തപുരം സിറ്റി പൊലീസ് റിസർവ് ഫോഴ്സ് ഇതാണ്.
നാർക്കോട്ടിക്ക് സെൽ
ഈ ഘടകം മയക്കുമരുന്നുകളുടെയും മരുന്നുകളുടെയും നിയന്ത്രിക്കാനുള്ള ഉത്തരവാദിത്തമാണ്.
ക്രൈം ഡിറ്റാച്ച്മെന്റ്
ഈ യൂണിറ്റ് ചില പ്രത്യേക കേസുകൾ അന്വേഷിക്കുന്നു.
നഗര സ്പെഷൽ ബ്രാഞ്ച്
ഈ യൂണിറ്റ് സിറ്റി പോലീസിന് ഇന്റലിജൻസ് സംവിധാനങ്ങൾ നൽകുന്നു.
ഡോഗ് സ്ക്വാഡ്
ഈ യൂണിറ്റ് പോലീസ് നായ്ക്കളുടെ പരിശീലനവും അവയുടെ ഫിറ്റ്നസ് ഉത്തരവാദിത്തമാണ് നൽകുന്നു.
അശ്വരൂഡ സേന
ഈ യൂണിറ്റ് കുതിരകളുടെയും അവയുടെ ഫിറ്റ്നസ് പരിശീലനത്തിന് ഉത്തരവാദിത്തംനൽകുന്നു .
ജില്ലാ ക്രൈം റെക്കോർഡ്സ് ബ്യൂറോ
ഈ യൂണിറ്റ് കുറ്റവാളികളുടെ രേഖകൾ സൂക്ഷിക്കുന്നു.
വിദേശികൾ രജിസ്ട്രേഷൻ ഓഫീസ്=
ഈ യൂണിറ്റ് വിദേശികളുടെ രേഖകൾ സൂക്ഷിക്കുന്നു.
ടൂറിസ്റ്റ് പോലീസ്
ഇവിടെ സന്ദർശിക്കുന്നവർക്ക് ടൂറിസ്റ്റ് കേന്ദ്രങ്ങളിൽ ക്രമസമാധാനം നിലനിർത്താനും സഹായിക്കും.
വനിത പോലീസ് (വനിത സെൽ) ↑
തിരുവപ്പൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.